laion/Wikipedia-Exotic huggingface dataset:
মডার্ন রিভিউ (লন্ডন)

মডার্ন রিভিউ ১৯৯০-এর দশকে লন্ডন থেকে প্রকাশিত একটি পত্রিকা। এতে জনপ্রিয় শিল্প ও সংস্কৃতি নিয়ে পর্যালোচনা করা হতো। পত্রিকাটির সম্পাদক ছিলেন জুলি বার্চিল, কসমো ল্যান্ডসম্যান ও টবি ইয়ং। তারা তিনজনই গ্রোচো ক্লাবের সদস্য ছিলেন। পত্রিকাটি ১৯৯১ থেকে ১৯৯৫ সাল পর্যন্ত প্রকাশিত হয় এবং এতে অর্থায়ন করেন পিটার ইয়র্ক। এই পত্রিকার লক্ষ্য ছিল "অভিজাতদের জন্য নিম্ন সংস্কৃতি" তুলে ধরা। এর উদ্দেশ্য ছিল রোলান্ড বার্থস ও বার্ট সিম্পসনের সমতুল্য সাংস্কৃতিক প্রভাব তুলে ধরা। ৫,০০০ কপি বিক্রি দিয়ে পত্রিকাটি চালু হয়। পত্রিকাটির অবদানকারীদের মধ্যে অন্যতম ছিলেন লেখক নিক হর্নবি, উইল সেলফ, জেমস উড, ও ক্যামিল পাজলিয়া। পত্রিকাটি বিক্রির সর্বোচ্চ সংখ্যা ছিল ৩০,০০০ কপি, যা এলিজাবেথ হার্লি সংস্করণ নামে পরিচিত ছিল। এই সংস্করণটির সাথে বার্চিলের সে সময়ের সাম্প্রতিক একটি বইয়ের যৌন উত্তেজক কবিতার আবৃতির একটি ক্যাসেট টেপ ছিল। ফলে এই সংস্করণটি নিয়ে ব্যাপক বিতর্ক হয়। "John Harris, "'I supplied talent and drugs'," Review: BBC4 2005 documentary, When Toby Met Julie"। দি অবজারভার (ইংরেজি ভাষায়)। ২৮ জুন ২০০৫। সংগ্রহের তারিখ ২৭ এপ্রিল ২০১৮।
দূরবীন (ব্যান্ড)

দূরবীন একটি বাংলাদেশী রক ব্যান্ড দল। দলটি ২০০৪ সালে প্রতিষ্ঠিত হয়। সংঙ্গীতশিল্পী শহীদ তার সংগীতপ্রেমী কয়েকজন বন্ধুকে নিয়ে ২০০২ সালের ১২ ডিসেম্বর দূরবীন ব্যান্ড গঠন করেন। শহীদ (ভোকাল) আইয়ুব শাহরিয়ার (ভোকাল) ফাহাদ (লিড গিটার) রাফি (কি-বোর্ড) শাওন (বেইস গিটার) শিশির (ড্রামস) হৃদয় (রিদম গিটার) আরেফিন রুমি কাজী শুভ প্রতিষ্ঠার দুই বছর পর ২০০৬ সালে ব্যান্ডের নামের সঙ্গে মিল রেখে প্রকাশিত হয় প্রথম অ্যালবাম ‘দূরবীন’। এরপর আরও দুটি অ্যালবাম প্রকাশিত হয়। দূরবীন (২০০৬) দূরবীন ২.০১ (২০০৮) দূরবীন ৩.০১ (২০১০) দূরবীন ৪.০১(২০১৫) দূরবীন ৫.০১ (২০১৭) আমাদের ৭১ (২০১৫) আমাদের ৭১ ২.০ (২০১৬) ৫ম সিটিসেল-চ্যানেল আই অ্যাওয়ার্ডস (সেরা ব্যান্ড) - বিজয়ী ১১তম মেরিল প্রথম আলো পুরস্কার - মনোনীত "১১ বছরে দূরবীন ব্যান্ড"। দৈনিক প্রথম আলো। ১১ ডিসেম্বর ২০১৩। সংগ্রহের তারিখ ২৭ এপ্রিল ২০১৮।  "অন্য রকম দূরবীন"। দৈনিক কালের কণ্ঠ। ২২ ডিসেম্বর ২০১৬।  ফেসবুকে দূরবীন
৩১ মার্চ

৩১ মার্চ গ্রেগরীয় বর্ষপঞ্জী অনুসারে বছরের ৯০তম (অধিবর্ষে ৯১তম) দিন। বছর শেষ হতে আরো ২৭৫ দিন বাকি রয়েছে। ১৭১৩ - ইউট্র্যাক্ট নগরের সন্ধির মাধ্যমে স্পেনীয় উত্তরাধিকার সংক্রান্ত মহাযুদ্ধের অবসান হয়। ১৭২৭ - ইংরেজ পদার্থ ও গণিতবিদ বিশ্বের প্রধানতম বিজ্ঞানীদের অন্যতম আইজ্যাক নিউটনের মৃত্যু। ১৭৭৪ - কলকাতায় পোস্ট মাস্টার জেনারেলের পদ সৃষ্টি করা হয়। ১৮০৭ - খিদিরপুর থেকে প্রথম বাষ্পচালিত ব্রিটিশ-ভারতীয় জাহাজ জলে ভাসানো হয়। ১৮২৪ - প্রথম ভারতীয় টাকশালের ভিত্তিপ্রস্তর স্থাপিত হয়। ১৮৮২ - কলকাতায় প্রথম টেলিফোন এক্সচেঞ্জ চালু হয়। ১৮৮৯ - প্যারিসে আইফেল টাওয়ার উদ্বোধন করা হয়। ১৯২১ - মঙ্গোলিয়া স্বাধীনতা ঘোষণা করে। ১৯৫৪ - জেনারেল গিয়াপের নেতৃত্বে ভিয়েত মীন নামে পরিচিত ভিয়েতনামের বাহিনী দিয়েন বিয়েন ফুতে ফরাসি বাহিনীকে অবরোধের সূচনা করে। ১৯৬৬ - সাবেক সোভিয়েত ইউনিয়ন লুন টেন নামের প্রথম চন্দ্র প্রদক্ষিণকারী একটি মহাকাশযান উৎক্ষেপণ করে। ১৯৭১ - সাহিত্যিক ও সাংবাদিক শহীদ সাবের নিহত হন। ১৯৭৯ - আরব লীগের সদস্যরা এই সংস্থায় মিশরের সদস্য পদ নাকচ করে দেয়। ১৯৭৯ - ইংল্যান্ডের রক্ষনশীল দলের এম.পি. এয়ারি নিভ কমন্সসভার বাইরে নিজ মোটর গাড়িতে বোমা বিস্ফোরনে প্রাণ হারান। ১৯৯১ - মধ্যরাতে ওয়ারশ জোট আনুষ্ঠানিকভাবে বিলুপ্ত করা হয়। ১৫৯৬ - রেনে দেকার্ত, ফরাসি দার্শনিক ও আধুনিক দর্শনের জনক, গণিতজ্ঞ, বিজ্ঞানী।(মৃ.১১/০২/১৬৫০) ১৮৬৫ - আনন্দীবাঈ জোশী, প্রথম ভারতীয় নারী চিকিৎসক, যিনি চিকিৎসাশাস্ত্রে শিক্ষার্জনের জন্য মার্কিন যুক্তরাষ্ট্র যাত্রা করেন। ১৯১৪ - অক্তাবিও পাজ, সাহিত্যে নোবেলজয়ী (১৯৯০) ম্যাক্সিকান কবি। ১৬৩১ - জন ডান , ইংরেজ কবি। ১৬৬৩ - মোগল সেনাপতি মীর জুমলার প্রয়াত হন। ১৭২৭ - প্রখ্যাত ইংরেজ পদার্থবিজ্ঞানী, গণিতবিদ, জ্যোতির্বিজ্ঞানী, প্রাকৃতিক দার্শনিক আইজাক নিউটন। (মৃ.১৬৪৩ ১৯১৭ - এমিল ফন বেরিং, নোবেল পুরস্কার বিজয়ী জার্মান জীববিজ্ঞানী। ১৯৯১ - শিল্পপতি এ কে খান-এর মৃত্যু। ২০১৩ - ছোটদের বাংলা গানের যশস্বী কণ্ঠ শিল্পী সনৎ সিংহ।(জ.১৯২৯) জাতীয় দুর্যোগ প্রস্তুতি দিবস ৷
রকি (১৯৮১-এর চলচ্চিত্র)

রকি (হিন্দি: रॉकी) হচ্ছে ১৯৮১ সালে মুক্তিপ্রাপ্ত একটি হিন্দি চলচ্চিত্র যেটি ছিলো হিন্দি চলচ্চিত্র শিল্পের অন্যতম কিংবদন্তি অভিনেতা সঞ্জয় দত্ত'র জীবনের অভিনীত প্রথম চলচ্চিত্র যদিও ১৯৭১ সালে 'রেশমা অর শেরা' নামের চলচ্চিত্রে তিনি শিশুশিল্পী হিসেবে কিছুক্ষণের জন্য অভিনয় করেছিলেন কিন্তু এই রকি ছিলো তাঁর জীবনের প্রথম কর্ম যেটা তাকে বলিউডে ঢুকিয়ে দেয়। চলচ্চিত্রটি তাঁর পিতা সুনীল দত্ত পরিচালনা করেছিলেন, সঞ্জয় এর সঙ্গে নায়িকা হিসেবে অভিনয় করেছিলেন টিনা মুনিম। চলচ্চিত্রটির আরো গুরুত্বপূর্ণ ভূমিকায় ছিলেন রীনা রায়, আমজাদ খান, শক্তি কাপুর, রাখী এবং অরুণা ইরানী। অরুণা এই চলচ্চিত্রের জন্য সেরা সহ অভিনেত্রী বিষয়শ্রেণীতে ফিল্মফেয়ার পুরস্কারের মনোনয়ন পেয়েছিলেন যেটি ছিলো চলচ্চিত্রটির জন্য একমাত্র মনোনয়ন। খ্যাতিমান অভিনেতা শাম্মী কাপুর নিজ চরিত্রেই ছিলেন, তিনি 'আ দেখে যারা' নামের একটি গানের বিচারক হিসেবে থাকেন, গানটিতে সঞ্জয় আর রীনা এবং শক্তি-টিনা জুটি হিসেবে নাচেন। সঞ্জয়ের মা নার্গিস এই চলচ্চিত্রটি মুক্তি পাবার কয়েকদিন আগে মারা যান। রকি দর্শকপ্রিয়তা সহ ব্যবসাসফলতাও পেয়ে যায়, ১৯৮১ সালের সেরা ১০ ব্যবসাসফল চলচ্চিত্রের মধ্যে রকি স্থান পেয়েছিলো। শঙ্কর একজন শিক্ষিত যুবক যিনি রতনলাল এর নির্মাণ শিল্পে চাকরি করেন। শঙ্কর ইউনিয়ন নেতাও, এবং রতনলালকে শ্রমিকদের নিরাপত্তার জন্য ব্যবস্থা জোরদার করতে চাইবে শঙ্কর তার স্ত্রী পারভাতি এবং ছোট ছেলে রাকেশ -কে ছেড়ে দিয়ে কাজটি সম্পন্ন দুর্ঘটনায় নিহত হন। রাকেশ এই ঘটনার কারণে আতঙ্কিত হয়েছেন, আর তার মাকে তার মায়ের কাছে আসতে হয় তার মনের মধ্যে এই আতঙ্কটি পুনরাবৃত্তি হয়। রাকেশ এবং তাঁর স্ত্রী কালি দ্বারা গৃহীত হয় এবং রকিকে রকিকে নামকরণ করেন। কয়েক বছর পরে, রকি তার জন্মের মা কে জানত না, তার জন্ম হয়। রানী এর জীবনধারার যত্নহীন, যতক্ষণ না সে রেণুকা এর সাথে ভালবাসে। তারপর তিনি জানতে পারেন যে তিনি সত্যিকার অর্থে রাকেশ, এবং যে তার মা এখনও বেঁচে আছে, এবং তার বাবা অকারণে মারা যায় নি, কিন্তু হত্যা করা হয়। রকি তার বাবার মৃত্যুর প্রতিশোধ নেওয়ার জন্য বেরিয়ে আসে। তিনি একটি ধর্ষণ শিকার থেকে সাহায্য পায়। কিন্তু তিনি জানেন না যে, তাঁর নিকটবর্তী ও প্রিয়জনদের সঙ্গে তাঁর দিনগুলোও গণনা করা যেতে পারে। সঞ্জয় দত্ত - রাকেশ / রকি ডি সুজা রীনা রায় - লাজবন্তী / হিরাবাই টিনা মুনিম - রেনুকা শেঠ রণজিত - জগদীশ 'জেডি' অরুণা ইরানি - ক্যাথি ডি সুজা শক্তি কাপুর - আরডি আমজাদ খান - রবার্ট ডি সুজা রাখী গুলজার - পার্বতী গুলশান গ্রোভার - জ্যাজ্ঞি সুনীল দত্ত - শঙ্কর শাম্মী কাপুর - নিজ চাংকি পান্ডে - শ্রেণীকক্ষে বেল বাজানো ছেলে (ছোটো ভূমিকা) কেষ্ট মুখোপাধ্যায় - মাতাল গাড়ি চালক রাহুল দেব বর্মণ ছিলেন গানগুলোর সুরকার এবং গীতিকার ছিলেন আনন্দ বকশী, 'কিয়ে ইয়েহি পিয়ার হ্যায়' গানটি রাহুলেরই সুর করা বাংলা গান 'এ কি ভালোবাসা'র পুনঃসুরকৃত সংস্করণ ছিলো। .1st Filmfare Awards 1953 ওয়েব্যাক মেশিনে আর্কাইভকৃত ১২ জুন ২০০৯ তারিখে https://web.archive.org/web/20080118030726/http://www.boxofficeindia.com/showProd.php?itemCat=187&catName=MTk4MQ==&PHPSESSID=f87e5a978dbf69f7f9fc90ced85b36d0 ইন্টারনেট মুভি ডেটাবেজে রকি (ইংরেজি)
ডি-ব্লক মৌল

পর্যায় সারণীর ডি-ব্লক এর উপাদানগুলো সেইসকল গ্রুপের উপাদান নিয়ে গঠিত যাতে, সর্বোচ্চ শক্তির ইলেকট্রনগুলো d-অর্বিটালে অবস্থিত। ডি-ব্লক এলিমেণ্টগুলোকে অবস্থান্তর ধাতু বলা হয়ে থাকে। যদিও জিংক, ক্যাডমিয়াম এবং পারদ অবস্থান্তর ধাতুর অন্তর্ভুক্ত না। d-ব্লক মৌল সমুহ ৪০ টি। d-ব্লকভুক্ত মৌল গুলি অনুঘটক হিসেবে ব্যবহৃত হয়। এবার ডি-ব্লক এ ল্যান্থানাইড ও অ্যাক্টিনাইড সিরিজের কোন উপাদান দুইটি অন্তর্ভুক্ত হবে - তার জন্য উপাদানগুলোর সর্ববহিঃস্থ ইলেকট্রনগুলোর বিন্যাস লক্ষ্য করতে হবে। ল্যান্থানাম এর ইলেক্ট্রন বিন্যাস; La (৫৭) - [Xe] 5d1 6s2 অ্যাক্টিনিয়াম এর ইলেক্ট্রন বিন্যাস; Ac (৮৯) - [Rn] 6d1 7s2 তাহলে ল্যান্থানাম ও অ্যাক্টিনিয়াম উভয়ের ইলেক্ট্রন বিন্যাস এ সর্ববহিঃস্থ ইলেকট্রন বা যোজ্যতা ইলেকট্রনের একটি ইলেকট্রন ডি-ব্লক এ অবস্থান করছে। তাই উপাদান দুইটি ডি-ব্লক এর অন্তর্ভুক্ত। অনুরূপভাবে, লুটিশিয়াম এর ইলেক্ট্রন বিন্যাস; Lu (৭১) - [Xe] 4f14 5d1 6s2 লরেনসিয়াম এর ইলেক্ট্রন বিন্যাস; Lr (১০৩) - [Rn] 5f14 7s2 7p1 তাই লুটিশিয়াম ও লরেনসিয়াম উভয়ের ইলেক্ট্রন বিন্যাস এ ইলেকট্রন এফ-ব্লক সম্পূর্ণ পূর্ণ করে ( যদিও এখানে, এফ-ব্লক এর ইলেকট্রন সর্ববহিঃস্থ ইলেকট্রন বা যোজ্যতা ইলেকট্রন নয়)। তাই উপাদান দুইটি এফ-ব্লক এর অন্তর্ভুক্ত, ডি-ব্লক এর নয়। ইলেকট্রন বিন্যাস
অ্যান-মার্গরেট

অ্যান-মার্গরেট ওলসন (ইংরেজি: জন্ম: ২৮শে এপ্রিল ১৯৪১) হলেন একজন সুয়েডীয় মার্কিন অভিনেত্রী, গায়িকা ও নৃত্যশিল্পী। ১৯৬১ সাল থেকে তার কর্মজীবন শুরু হয় এবং পাঁচ দশক ধরে তিনি অভিনয় ও সঙ্গীত চালিয়ে আসছেন। অভিনয়ের স্বীকৃতি হিসেবে তিনি একটি এমি পুরস্কার ও পাঁচটি গোল্ডেন গ্লোব পুরস্কার অর্জন করেছেন। এছাড়া তিনি দুটি একাডেমি পুরস্কার, ছয়টি এমি পুরস্কার, দুটি গ্র্যামি পুরস্কার এবং একটি স্ক্রিন অ্যাক্টরস গিল্ড পুরস্কারে মনোনীত হন। তিনি ১৯৬১ সালে টুয়েন্টিয়েথ সেঞ্চুরি ফক্সের সাথে চুক্তিবদ্ধ হন এবং একই বছর পকেটফুল অব মিরাকলস্‌ দিয়ে তার চলচ্চিত্রে অভিষেক হয়। ছবিটি তাকে বর্ষসেরা নবাগত অভিনেত্রী বিভাগে গোল্ডেন গ্লোব পুরস্কার পাইয়ে দেয়। এই দশকে তার অন্যান্য উল্লেখযোগ্য চলচ্চিত্র হল বাই বাই বার্ডি (১৯৬৩), ভিভা লাস ভেগাস (১৯৬৪) ও দ্য সিনসিনাটি কিড (১৯৬৫)। বাই বাই বার্ডি ছবির জন্য তিনি শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। ১৯৭১ সালে কারণাল নলেজ চলচ্চিত্রের জন্য তিনি শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার লাভ করেন এবং শ্রেষ্ঠ পার্শ্ব অভিনেত্রী বিভাগে তার প্রথম একাডেমি পুরস্কারের মনোনয়ন লাভ করেন। ১৯৭৫ সালে টমি চলচ্চিত্রের জন্য তার দ্বিতীয় শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে তার তৃতীয় গোল্ডেন গ্লোব পুরস্কার লাভ করেন এবং শ্রেষ্ঠ অভিনেত্রী বিভাগে তার দ্বিতীয় একাডেমি পুরস্কারের মনোনয়ন লাভ করেন। টেলিভিশন পর্দায় মারগ্রেট হু উইল লাভ মাই চিলড্রেন? (১৯৮৩) ও আ স্ট্রিটকার নেমড ডিজায়ার (১৯৮৪) টেলিভিশন চলচ্চিত্রে অভিনয়ের জন্য শ্রেষ্ঠ মিনি ধারাবাহিক বা টিভি চলচ্চিত্র অভিনেত্রী বিভাগে দুটি গোল্ডেন গ্লোব পুরস্কার লাভ করেন। এছাড়া তার অন্যান্য উল্লেখযোগ্য কাজ হল দ্য টু মিস্টার গ্রেনভিলার্স (১৯৮৭), আলেক্স হ্যালিস কুইন (১৯৯৩) ও লাইফ অব দ্য পার্টি (১৯৯৮)। ২০১০ সালে তিনি ল অ্যান্ড অর্ডার: স্পেশাল ভিকটিমস্‌ ইউনিট টেলিভিশন ধারাবাহিকে অতিথি ভূমিকায় কাজের জন্য তার প্রথম এমি পুরস্কার লাভ করেন। অ্যান-মার্গরেট; টড গোল্ড (১৯৯৪)। Ann-Margret: My Story। জি. পি. পুটন্যাম্‌স সন্স। আইএসবিএন 978-0-399-13891-1।  উইকিমিডিয়া কমন্সে অ্যান-মার্গরেট সংক্রান্ত মিডিয়া রয়েছে। দাপ্তরিক ওয়েবসাইট [https://www.allmusic.com/artist/p52075/biography অলমুভিতে অ্যান-মার্গরেট ইন্টারনেট মুভি ডেটাবেজে অ্যান-মার্গরেট  (ইংরেজি) ডিস্কওগ্‌সে Ann-Margret ডিস্কতালিকা
বিনোদ মেহরা

বিনোদ মেহরা বলিউড চলচ্চিত্র শিল্পের একজন অভিনেতা ছিলেন যিনি সত্তরের দশকে মোটামুটি জনপ্রিয় ছিলেন। তিনি ১৯৫০-এর দশকের শেষের দিকে শিশু অভিনেতা হিসেবে এবং ১৯৭১ সালে একজন পূর্ণবয়স্ক অভিনেতা হিসেবে অভিনয় শুরু করেন। তিনি ১৯৭০-এর দশক থেকে ১৯৯০-এর দশকে তার মৃত্যুর মধ্য দিয়ে ১৯৯০ সালে ৪৫ বছর বয়সে মোট ১০০টি চলচ্চিত্রে অভিনয় করেন। তিনি প্রযোজক এবং পরিচালকও ছিলেন, তার মৃত্যুর ৩ বছর পর মুক্তি পেয়েছিলো 'গুরুদেব' নামের একটি চলচ্চিত্র। মেহরা ১৯৫৮ সালের 'রাগিনী' চলচ্চিত্রে অভিনয় করেন; তিনি চলচ্চিত্রটিতে শিশু শিল্পী হিসেবে কিশোর কুমারের চরিত্রে অভিনয় করেছিলেন। শিশু শিল্পী হিসেবে আরও কয়েকটি ছোটোখাটো ভূমিকা পালন করার পর, তিনি ১৯৭১ সালে প্রাপ্ত বয়স্ক হিসেবে তার চলচ্চিত্র কর্মজীবন শুরু করেন, 'এক থি রিটা', একটি ইংরেজি নাটকের উপর আধারিত চলচ্চিত্রটিতে তনুজা ছিলেন। তিনি ১৯৬৫ সালে অল ইন্ডিয়া ট্যালেন্ট কনটেস্টের একজন প্রতিযোগী ছিলেন, প্রতিযোগিতাটি ইউনাইটেড প্রোডিউসার্স এবং ফিল্মফেয়ার কর্তৃক আয়োজিত হয়েছিলো; দশ হাজারেরও বেশি প্রতিযোগী প্রতিযোগিতাটিতে অংশ নিয়েছিলো। মেহরা রাজেশ খান্নার কাছে পরাজিত হয়ে প্রতিযোগিতার রানার আপ হিসেবে নির্বাচিত হন। প্রতিযোগিতায় অংশ নেওয়ার আগে মেহরা গোল্ডফিল্ড মার্কেন্টাইল কোম্পানির একজন কার্যনির্বাহী ছিলেন। মুম্বাইয়ের গেলর্ড রেস্টুরেন্টে রূপ কে. শোরের নজরে আসার দ্বারা পর তার চলচ্চিত্রে অভিনয় জীবন শুরু হয়েছিলো। বিনোদের জন্ম ১৯৪৫ সালে পাঞ্জাব প্রদেশের অমৃতসরে, তার বড় বোন শারদা ষাটের দশকে হিন্দি চলচ্চিত্রে ছোটো-খাটো ভূমিকায় অভিনয় করতেন। বিনোদ মোট তিনবার বিয়ে করেন, প্রথমবার তার মা তাকে মীনা ব্রোচা নামের এক মেয়ের সঙ্গে বিয়ে দেন কিন্তু বিনোদ তার বান্ধবী অভিনেত্রী বিন্দিয়া গোস্বামীকে বিয়ে করে ফেললে মীনা তাকে তালাক দেন। বিন্দিয়া পরিচালক জে পি দত্ত এর সঙ্গে প্রেম করা শুরু করলে বিনোদ তাকে তালাক দেন। বিনোদ তার আরেক বান্ধবী অভিনেত্রী রেখার সঙ্গে প্রেম করা শুরু করেন এবং পরে বিয়ে করেন বলে জানা যায় যদিও এটার সত্যতা আজ অবধি জানা যায়নি এবং রেখা কখনো বলেননি যে বিনোদ তার স্বামী। ১৯৮৮ সালে বিনোদ কিরণ নামের এক মধ্যবিত্ত মেয়েকে বিয়ে করেন এবং এক পুত্র-কন্যা জন্ম দেন, ১৯৯০ সালে বিনোদ হৃদরোগে মারা গেলে বাচ্চা দুটো তখনো শিশুই ছিলো। A serious satirist Subhash Chedda, The Indian Express, 25 July 1997. Biography[স্থায়ীভাবে অকার্যকর সংযোগ] Yahoo! Movies. "More facts about Rajesh Khanna"। The Times of India। সংগ্রহের তারিখ ২৫ আগস্ট ২০১৪।  http://m.thehindubusinessline.com/blink/hang/quiz-india-at-70/article9811221.ece Salaam Bollywood। ২০০৭-১২-০৩ তারিখে মূল থেকে আর্কাইভ করা। সংগ্রহের তারিখ ২০০৮-১১-২৩।  Mehta, Ruchika (৩ জুন ২০০৪)। "India's Greta Garbo breaks silence"। The Times of India। সংগ্রহের তারিখ ২০০৮-১১-২৩।  "Vinod Mehra Bio MTV"। ২২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১১ জুন ২০১৮।  ইন্টারনেট মুভি ডেটাবেজে বিনোদ মেহরা (ইংরেজি)
অমল পালেকর

অমল পালেকর (মারাঠি: अमोल पालेकर) সত্তরের দশকের একজন বলিউড অভিনেতা ছিলেন। তিনি মুম্বাইয়ের স্যার জে.জে. স্কুল অব আর্টস-এ ফাইন আর্টস অধ্যয়ন করেন এবং চিত্রকর হিসেবে তাঁর শৈল্পিক কর্মজীবন শুরু করেন। একজন চিত্রশিল্পী হিসেবে, তিনি সাতটি এক ব্যক্তি প্রদর্শনী করেন এবং অনেক গ্রুপ শো'তে অংশগ্রহণ করেন। তিনি ভারতে আভান্ট গার্ডের থিয়েটারে সক্রিয় ছিলেন। ১৯৬৭ সাল থেকে তিনি একজন অভিনেতা, পরিচালক ও প্রযোজক হিসেবে মারাঠি ও হিন্দি থিয়েটারে সক্রিয় ছিলেন। আধুনিক ভারতীয় থিয়েটারে তার অবদানকে প্রায়ই হিন্দি চলচ্চিত্রে একজন প্রধান অভিনেতা হিসেবে জনপ্রিয়তা দেওয়া হয়। একজন অভিনেতা হিসেবে তিনি ১৯৭০ সাল থেকে দশকেরও বেশি সময় ধরে বিশিষ্ট ছিলেন। তার অভিনীত চরিত্রগুলো দর্শকপ্রিয় হতো; তিনি নিজেকে তুলে ধরেছিলেন ভারতীয় চলচ্চিত্রের সেই সময়ে প্রচলিত বড়-বড় হিরোদের সাথে। তিনি এক ফিল্মফেয়ার এবং ছয় রাজ্য পুরস্কার শ্রেষ্ঠ অভিনেতার পুরস্কার পেয়েছেন। আঞ্চলিক ভাষার চলচ্চিত্রে তার অভিনীত মারাঠি, বাংলা, মালেয়ালম এবং কন্নড় সমালোচকদের দ্বারা প্রশংসিত হয়েছে। তিনি চলচ্চিত্র নির্মাণের উপর মনোযোগ কেন্দ্রীভূত করার জন্য ১৯৮৬ সালের পরে অভিনয় না করার সিদ্ধান্ত নেন। একজন পরিচালক হিসেবে তিনি নারীর সংবেদনশীল চিত্র, ভারতীয় সাহিত্য থেকে ক্লাসিক গল্পের নির্বাচন, এবং প্রগতিশীল বিষয়গুলির প্রত্যক্ষ পরিচালনার জন্য পরিচিত। তিনি জাতীয় সম্প্রচারে যেমন কচি ধুপ, মৃগনয়নি, নাকব, পাওল খুনা এবং কৃষ্ণকলি সহ বিভিন্ন টেলিভিশন ধারাবাহিক পরিচালনা করেছেন। ‘आपल्यातीलच एक’ थोडासा रुमानी झाला तेव्हा A correct reference about his birthday from Marathi language newspaper loksatta news, Birthday is confirmed person with him to be 24 November,1944 during Marathi language wikipedia workshop Amol Palekar: Baaton Baaton Mein "'Paheli is a simple, loveable film'"। Rediff.com। ২১ জুন ২০০৫।  "Painting is like 'ghar wapsi' for me: Amol Palekar"। Times of India। সংগ্রহের তারিখ ২৭ জুন ২০১৬।  উইকিমিডিয়া কমন্সে অমল পালেকর সংক্রান্ত মিডিয়া রয়েছে। ইন্টারনেট মুভি ডেটাবেজে অমল পালেকর (ইংরেজি)
শাহরাস্তি বহুমুখী উচ্চ বিদ্যালয়

বোগদাদী পীর হযরত শাহরাস্তি নামে দ্বীনি শিক্ষা বিস্তারের লক্ষ্যে এলাকায় শিক্ষানুরাগী ব্যক্তিবর্গ ১৯১৪ইং সনে শাহরাস্তি জুনিয়র মাদ্রাসা নামে একটি প্রতিষ্ঠান স্থাপন করেন। পরবর্তীতে ১৯২৭ইং সনে প্রতিষ্ঠানটি হাই মাদ্রাসা হিসেবে স্বীকৃতি লাভ করে। ১৯৬২ইং সনে সরকারি কে অধ্যাদেশ বলে প্রতিষ্ঠানটি উচ্চ বিদ্যালয় হিসেবে স্বীকৃতি লাভ করে বর্তমান পর্যন্ত চলে আসিতেছে। এ প্রতিষ্ঠান হতে অধ্যয়ন শেষে এ যাবৎকাল পর্যন্ত অনেকে উচ্চ শিক্ষা লাভ করে দেশ সেবায় নিয়োজিত ছিলেন ও আছেন। তন্মধ্যে উল্লেখ্য যে মরহুম ডঃ আব্দুছ ছাত্তার। বিদ্যালয়টি অত্র এলাকায় শিক্ষা বিস্তারে নিরলসভাবে কার্যক্রম চালিয়ে যাচ্ছে। এলাকার ছাত্র-ছাত্রীদের সুবিধার কথা বিবেচনা করে ১৯৮০ সনে এস.এস.সি. পরীক্ষা কেন্দ্র, জুনিয়র বৃত্তি পরীক্ষা কেন্দ্র, প্রাথমিক বৃত্তি পরীক্ষা কেন্দ্র সহ সকল পরীক্ষা কেন্দ্র চালু করা হয়। বর্তমানে জেএসসি পরীক্ষা কেন্দ্রও চালু রহিয়াছে। গরীব মেধাবী ছাত্র-ছাত্রীদের সরকারিভাবে উপবৃত্তি প্রদান, বৎসরের শুরুতেই শিক্ষার্থীদের হতে সরকারীভাবে বিনামূল্যে বই প্রদানের ব্যবস্থা অব্যাহত রহিয়াছে। বিশ্বের সাথে তাল মিলিয়ে বিজ্ঞান ও প্রযুক্তিতে বিশেষ শিক্ষার ব্যবস্থা রহিয়াছে। বর্তমান সরকারের ডিজিটাল বাংলাদেশ গড়ার লক্ষ্য উদ্দেশ্যকে সামনে রেখে শিক্ষা কার্যক্রম সর্বাত্বকভাবে চালানো হইতেছে। বিদ্যালয়ের ছাত্র-ছাত্রীদের কো-কারিকুলাম শিক্ষা হিসেবে জাতীয় পর্যায়ে খেলাধুলা অংশগ্রহণের কতিত্ত্ব রয়েছে। বিভিন্ন পর্যায়ে জেলা পর্যায়ে অংশগ্রহণ অব্যাহত রহিয়াছে। সারা বিশ্বে যখন বিশ্বযুদ্ধের অগ্নিশিখা প্রজ্জ্বলিত ঠিক সেই সময়েই অত্র এলাকার কতিপয় সুধীজন আজকের শাহ্রাস্তি স্বাস্থ্য কমপ্লেক্স যেখানে অবস্থিত, তথায় শাহরাস্তি জুনিয়র মাদ্রাসা (নিউ স্কীম) নামে অত্র প্রতিষ্ঠানটি প্রতিষ্ঠা করেন। প্রতিষ্ঠানটি ১৯১৯ সাল পর্যন্ত সেখানে চালু অবস্থায় প্রতিষ্ঠানটির বিরুদ্ধে একটি মামলা হয়। মামলার রায়ে প্রতিষ্ঠানটি অন্যত্র স্থানান্তরের আদেশ হয়। সে মতে ১৯১৯ সালেই বর্তমান অবস্থানে প্রতিষ্ঠানটি স্থানান্তর করা হয়। পরবর্তীতে প্রতিষ্ঠানটি জুনিয়র মাদ্রাসা হিসেবে ১৯২৬ সাল পর্যন্ত চলার পর ০১/০১/১৯২৭ সাল হতে প্রতিষ্ঠানটি হাই মাদ্রাসা হিসাবে প্রথম সরকারীভাবে স্বীকৃতি লাভ করে। পরবর্তীতে সরকার এক অধ্যাদেশ বলে সকল হাই মাদ্রাসাকে ১৯৬২ সাল থেকে হাই স্কুলে রূপান্তরিত করে। ১৯৬২ সন থেকে বিদ্যালয়ে দুইটি বিভাগে লেখাপড়া হয়ে আসছিল। ১৯৬৫ সালে বিজ্ঞান বিভাগ খোলা হয়। ১৯৭৪ সালে কৃষি বিভাগ খোলা হয়। ১৯৮০ সাল থেকে প্রাথমিক বৃত্তি পরীক্ষা কেন্দ্র ও মাধ্যমিক পরীক্ষা কেন্দ্র স্থাপিত হয়। ১৯৯৮ সাল থেকে জুনিয়র বৃত্তি পরীক্ষা কেন্দ্র স্থাপিত হয়। ১৯৯৫ সাল থেকে বাংলাদেশ উন্মুক্ত বিশ্ববিদ্যালয়ের অধীন এস.এস.সি প্রোগ্রামের টিউটরিয়ার কেন্দ্র সহ পরীক্ষা কেন্দ্র চালু করা হয়। ২০০৫ সালে এস.এস.সি ভোকেশনাল এর দুটি ট্রেড চালু করা হয়। শিক্ষক নিয়োগ  জটিলতার কারণে ভোকেশনাল ট্রেড দুটির কার্যক্রম স্থগিত রাখা হয়। প্রতিষ্ঠার পর হইতে অত্র প্রতিষ্ঠানটি সুনামের সাথে শিক্ষা বিস্তার সুচারুরুপে দায়িত্ব পালন করিয়া আসিতেছে। বর্তমানে এটি একটি সরকারি স্কুল। যাহা এই উপজেলায় একমাত্র সরকারি হাই স্কুল। "শাহ্‌রাস্তি বহুমুখী উচ্চ বিদ্যালয়ের প্রাতিষ্ঠানিক অয়েবসাট"। ৮ মে ২০১৮ তারিখে মূল থেকে আর্কাইভ করা।
বকুল কথা

বকুল কথা জি বাংলায় সম্প্রচারিত একটি জনপ্রিয় টিভি ধারাহিক, যা ২০১৭ সালের ৪ ডিসেম্বর থেকে ২০২০ সালের ১ ফেব্রুয়ারি পর্যন্ত প্রচারিত হয়। এই ধারাবাহিকে অভিনয় করেছেন ঊষসী রায়, হনি বাফানা, উপনীতা ব্যানার্জী, শুভজিৎ কার সহ আরো অনেকে। এই ধারাবাহিকটি মূলত জি সার্থক এর সিন্দুরা বিন্দু ধারাবাহিকের পুনর্নির্মাণ। বকুল বারাসাতের একটি মেয়ে যে ছেলেদের মত আচরণ করে ।তার দিদি, বর্ষা, যার সাথে নায়ক ঋষির বিয়ে ঠিক হয় । কিন্তু, বর্ষা কুনালের সাথে পালিয়ে যায় ও তাকে বিয়ে করে ।তাই, ঘটনাক্রমে বকুলের সাথে ঋষির বিয়ে হয়। বকুলের ছেলেদের মত আচরণ ঋষির অপছন্দনীয় ছিল । পরবর্তীতে, সকলে বুঝতে পারে যে, বকুলের সহজ সরল মন রয়েছে এবং সে সকলকে মন থেকে ভালবাসে ।এরপর ঋষি হয়ে যায় তার সবচেয়ে প্রিয় বন্ধু । একদিন বকুল জানতে পারে, তার বাবা,একজন সৎ পুলিশ অফিসার, যিনি কিছু বছর আগে মারা যান, তাঁকে খুন করা হয়েছিল । এরপর বকুল প্রতিজ্ঞা করে যে, সে তার বাবার খুনিদের খুঁজে বের করে শাস্তি দেবে । এরপর সে পুলিশ হয় এবং প্রধান আসামি রজতভ রক্ষীতকে প্রমাণসহ খুঁজে বের করে শাস্তি দেয় । এরপর পুলিশ হিসেবে সে সমাজে শান্তি প্রতিষ্ঠা করার জন্য বিভিন্ন সময়ে বিভিন্ন অপরাধীদের শাস্তি দেয় ।এসকল কাজে ঋষি বকুলের পাশে থাকে। অন‍্যদিকে, বকুলের বোন, বর্ষা যে শ্বশুর বাড়িতে শান্তিতে থাকতে পারে নি, সে বকুলের সুখের সংসারের কথা জানতে পারে । সে ভাবে এসকল কিছু তার পাওয়া উচিত ছিল ।বকুলের জন্য সে কষ্টের জীবন যাপন করছে। তাই, সে বকুলের ক্ষতি করার চেষ্টা করে ।সে কিছু সন্ত্রাসীদের সাথে বন্ধুত্ব করে যারা বকুলের জন‍্য পাচার চক্রান্তে সফল হচ্ছে না । এসময় বকুলের শ্বশুর খুন হয় ।যাইহোক, ঋষির সাহায্যে এবারেও সে জয়লাভ করে। বাংলায় এর অধিক জনপ্রিয়তার কারণে, অন্যান্য ভাষায় এর পুনর্নির্মাণ করা হয় । •সাথ‍্য - জি তামিল •সূর্যকন্ঠম - জি তেলুগু •সাথ এন্না পেনকুট্টি - জি কেরালাম •মিথুন রাশি - কালার্স কন্নড় • মিত - জি টিভি 1.http://www.newstechcafe.com/2017/12/bokul-kotha-on-zee-bangla-tv-plot.html#axzz52SrbmNOy 2.http://www.tellychakkar.com/tv/tv-news/wedding-drama-zee-bangla-s-bokul-kotha-180202
মাৎস সেলস

মাৎস ভিলি এলস সেলস (জার্মান: Matz Sels; জন্ম: ২৬ ফেব্রুয়ারি ১৯৯২; মাৎস সেলস নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে ফরাসি ক্লাব স্ত্রাসবুর এবং বেলজিয়াম জাতীয় দলের হয়ে গোলরক্ষক হিসেবে খেলেন। ২০০৯ সালে, সেলস বেলজিয়াম অনূর্ধ্ব-১৭ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২১ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ২ ম্যাচে অংশগ্রহণ করেছেন। মাৎস ভিলি এলস সেলস ১৯৯২ সালের ২৬শে ফেব্রুয়ারি তারিখে বেলজিয়ামের লিন্টে জন্মগ্রহণ করেছেন এবং সেখানেই তার শৈশব অতিবাহিত করেছেন। সেলস বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০৯ সালে বেলজিয়াম অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৬ বছরে ১৯ ম্যাচে অংশগ্রহণ করেছেন। ২০২১ সালের ৩রা জুন তারিখে, ২৯ বছর, ৩ মাস ও ৮ দিন বয়সে, ডান পায়ে ফুটবল খেলায় পারদর্শী সেলস গ্রিসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৯০তম মিনিটে সিমোন মিনিয়োলের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৩ নম্বর জার্সি পরিধান করে খেলেছিলেন। ম্যাচটি ১–১ গোলে ড্র হয়েছিল। বেলজিয়ামের হয়ে অভিষেকের বছরে সেলস সর্বমোট ১ ম্যাচে অংশগ্রহণ করেছেন। ২৯ আগস্ট ২০২২ পর্যন্ত হালনাগাদকৃত। "КОМАНДЫ: Бельгия" [Teams: Belgium] (Russian ভাষায়)। Granatkin Memorial। ২ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৪ জুন ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link) "Belgium vs. Greece - 3 June 2021 - Soccerway"। int.soccerway.com। সংগ্রহের তারিখ ২৯ আগস্ট ২০২২।  "Belgium - Greece 1:1 (Friendlies 2021, June)"। worldfootball.net। সংগ্রহের তারিখ ২৯ আগস্ট ২০২২।  "Belgium - Greece, Jun 3, 2021 - International Friendlies - Match sheet"। www.transfermarkt.com। সংগ্রহের তারিখ ২৯ আগস্ট ২০২২।  Strack-Zimmermann, Benjamin। "Belgium vs. Greece"। www.national-football-teams.com। সংগ্রহের তারিখ ২৯ আগস্ট ২০২২।  উইকিমিডিয়া কমন্সে মাৎস সেলস সংক্রান্ত মিডিয়া রয়েছে। মাৎস সেলস – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে মাৎস সেলস (ইংরেজি) সকারবেসে মাৎস সেলস (ইংরেজি) বিডিফুটবলে মাৎস সেলস (ইংরেজি) ইইউ-ফুটবলে মাৎস সেলস (ইংরেজি) ট্রান্সফারমার্কেটে মাৎস সেলস (ইংরেজি) ওয়ার্ল্ডফুটবল.নেটে মাৎস সেলস (ইংরেজি) ইএসপিএন এফসিতে মাৎস সেলস (ইংরেজি) ন্যাশনাল-ফুটবল-টিমস.কমে মাৎস সেলস (ইংরেজি)
কুন কাস্টেলস

কুন কাস্টেলস (ওলন্দাজ: Koen Casteels; জন্ম: ২৫ জুন ১৯৯২) হলেন একজন বেলজীয় পেশাদার ফুটবল খেলোয়াড়। তিনি বর্তমানে জার্মান ক্লাব ভলফসবুর্গ এবং বেলজিয়াম জাতীয় দলের হয়ে গোলরক্ষক হিসেবে খেলেন। ২০০৭ সালে, কাস্টেলস বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২০ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন। কুন কাস্টেলস ১৯৯২ সালের ২৫শে জুন তারিখে বেলজিয়ামের বনহেইডেনে জন্মগ্রহণ করেছেন এবং সেখানেই তার শৈশব অতিবাহিত করেছেন। কাস্টেলস বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০৭ সালে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৭ বছরে ৩৭ ম্যাচে অংশগ্রহণ করেছেন। ২০২০ সালের ৮ই সেপ্টেম্বর তারিখে, ২৮ বছর, ২ মাস ও ১৪ দিন বয়সে, বাম পায়ে ফুটবল খেলায় পারদর্শী কাস্টেলস আইসল্যান্ডের বিরুদ্ধে অনুষ্ঠিত ২০২০–২১ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৩ নম্বর জার্সি পরিধান করে খেলেছিলেন। ম্যাচটি বেলজিয়াম ৫–১ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে কাস্টেলস সর্বমোট ১ ম্যাচে অংশগ্রহণ করেছেন। ২৯ আগস্ট ২০২২ পর্যন্ত হালনাগাদকৃত। "Koen Casteels – Player Profile"। Bundesliga। ২৫ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ৮ জুলাই ২০২২।  "Koen Casteels"। VfL Wolfsburg। সংগ্রহের তারিখ ৮ জুলাই ২০২২।  "FIFA World Cup Russia 2018: List of Players: Belgium" (পিডিএফ)। FIFA। ১৫ জুলাই ২০১৮। পৃষ্ঠা 3। ১১ জুন ২০১৯ তারিখে মূল (পিডিএফ) থেকে আর্কাইভ করা।  "Belgium vs. Iceland - 8 September 2020 - Soccerway"। int.soccerway.com। সংগ্রহের তারিখ ২৯ আগস্ট ২০২২।  "Belgium - Iceland 5:1 (Nations League A 2020/2021, Group 2)"। worldfootball.net। সংগ্রহের তারিখ ২৯ আগস্ট ২০২২।  "Belgium - Iceland, Sep 8, 2020 - UEFA Nations League A - Match sheet"। www.transfermarkt.com। সংগ্রহের তারিখ ২৯ আগস্ট ২০২২।  Strack-Zimmermann, Benjamin। "Belgium vs. Iceland"। www.national-football-teams.com। সংগ্রহের তারিখ ২৯ আগস্ট ২০২২।  উইকিমিডিয়া কমন্সে কুন কাস্টেলস সংক্রান্ত মিডিয়া রয়েছে। কুন কাস্টেলস – ফিফা প্রতিযোগিতার রেকর্ড (ইংরেজি) কুন কাস্টেলস – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে কুন কাস্টেলস (ইংরেজি) সকারবেসে কুন কাস্টেলস (ইংরেজি) বিডিফুটবলে কুন কাস্টেলস (ইংরেজি) ইইউ-ফুটবলে কুন কাস্টেলস (ইংরেজি) ট্রান্সফারমার্কেটে কুন কাস্টেলস (ইংরেজি) ওয়ার্ল্ডফুটবল.নেটে কুন কাস্টেলস (ইংরেজি) ইএসপিএন এফসিতে কুন কাস্টেলস (ইংরেজি) ন্যাশনাল-ফুটবল-টিমস.কমে কুন কাস্টেলস (ইংরেজি)